
LĒMUMS
Ādažos, Ādažu novadā
				
2026. gada 27. augustā 								Nr. 312

Par atteikumu izsniegt nosacījumus zemes ierīcības projekta izstrādei zemes vienībā 
“Vītoli”, Laveros

Ādažu novada pašvaldības dome izskatīja Vārds Uzvārds (adrese:, e-pasts:, turpmāk- Iesniedzēja) 27.07.2026. iesniegumu (reģistrēts 27.07.2026. ar reģistrācijas Nr. ĀNP/1-11-1/26/4392) par atļauju izstrādāt zemes ierīcības projektu, lai sadalītu nekustamā īpašuma “Vītoli”, Laveros, Carnikavas pag., Ādažu nov., kadastra Nr. 80520051164, (turpmāk– Nekustamais īpašums) sastāvā esošu zemes vienību 3,2 ha platībā ar kadastra apzīmējumu 80520051164. Iesniegumam pievienots sadales plāns, kurā norādīta iecere sadalīt zemes vienību ar kadastra apzīmējumu 80520051164 piecās jaunveidojamās zemes vienībās, divām no tām plānota piekļuve pa servitūta ceļu.
Izvērtējot pašvaldības rīcībā esošo informāciju un ar lietu saistītos apstākļus, konstatēts:
Nekustamais īpašums ierakstīts Carnikavas pagasta zemesgrāmatas nodalījumā Nr. 100000290181 un pieder Iesniedzējai. Nekustamā īpašuma sastāvā ietilpst zemes vienība “Vītoli”, Carnikavas pag., Ādažu nov. 3,2 ha platībā ar kadastra apzīmējumu 80520051164 (turpmāk- Zemes vienība).
Atbilstoši Nekustamā īpašuma valsts kadastra informācijas sistēmas datiem uz Zemes vienības atrodas būves (lauksaimniecībā izmantojamas saimniecības ēkas un tehnikas nojumes). 
Zemes vienība robežojas ar pašvaldības īpašumā esošu zemes vienību, kadastra apzīmējums 80520051374, kurā atrodas meliorācijas ūdensnoteka un Laveru ceļš. Reāli dabā starp Zemes vienību un Laveru ceļu atrodas atklāta liela diametra meliorācijas sistēmas būve (ūdensnoteka) bez šķērsojuma. 
Lai piekļūtu pie esošajām būvēm, kas atrodas uz Zemes vienības, pašreiz tiek izmantots ceļš ar grunts segumu (zemes ceļš) blakus esošajā zemes vienībā “Saulziedi”, Carnikavas pag., Ādažu nov., kadastra apzīmējums 80520051145.
Iesniegumam pievienotā robežu shēma ar vēlamajām jaunveidojamo zemes vienību robežām paredz Zemes vienību 3,2 ha platībā sadalīt piecās zemes vienībās. 1.zemes vienība plānota 6112 m2, 2.zemes vienība plānota 5500 m2, 3.zemes vienība plānota 5500  m2, 4. zemes vienība plānota 6886 m2 un 5.zemes vienība plānota 8300 m2. 
1., 2. un 4. plānotā zemes vienība robežojas ar pašvaldības īpašumā esošu zemes vienību, kadastra apzīmējums 80520051374, kurā atrodas Laveru ceļš. 
2. plānotajai zemes vienībai ir reāla piekļuve, izmantojot ceļu ar grunts segumu blakus esošajā zemes vienībā “Saulziedi”, Carnikavas pag., Ādažu nov., kadastra apzīmējums 80520051145.
3. un 5. plānotā zemes vienība robežojas ar blakus esošo zemes vienību “Saulziedi”, Carnikavas pag., Ādažu nov., kadastra apzīmējums 80520051145. Reāli dabā nepastāv ceļš, kas nodrošinātu piekļuvi šīm zemes vienībām. 
Iesniegumā norādīts, ka piekļuve 3. un 5. plānotajai zemes vienībai tiks nodrošināta pa servitūta ceļu. 
Zemes vienībai “Saulziedi”, Carnikavas pag., Ādažu nov., kadastra apzīmējums 80520051145, Carnikavas pagasta zemesgrāmatas nodalījumā Nr. 100000210065 ir ierakstīta atzīme par servitūtu (tiesība uz braucamo ceļu 0,13 ha), bet nav reģistrēts servitūta līgums par braucamo ceļu Civillikumā noteiktajā kārtībā, līdz ar to Iesniegumā norādītais ceļa servitūts ilgtermiņā nenodrošina normatīvajos aktos noteikto piekļuvi nekustamā īpašuma “Vītoli”, Carnikavas pag., Ādažu nov., kadastra Nr. 80520051164, sadalīšanas gadījumā.
Civillikuma 1130. pants nosaka, ka servitūts ir tāda tiesība uz svešu lietu, ar kuru īpašuma tiesība uz to ir lietošanas ziņā aprobežota kādai noteiktai personai vai noteiktam zemesgabalam par labu. Ceļa servitūts nav publiskas lietošanas ceļš, bet gan tiek nodibināts par labu konkrētam zemesgabalam vai personai, līdz ar to trešo personu tiesības izmantot šo servitūtu var tikt ierobežotas. Atbilstoši Civillikuma 1231. pantam servitūtu nodibina ar likumu, ar tiesas spriedumu, ar līgumu vai testamentu. 
Saskaņā ar Civillikuma 1235.pantu no servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi
Zemes vienība atrodas Laveru ciemā, un spēkā esošajā Carnikavas novada teritorijas plānojumā tai ir noteikts funkcionālais zonējums – Lauksaimniecības teritorija (L). Teritorijas izmantošanas un apbūves noteikumu 490.punkts noteic, ka minimālā jaunveidojamā zemes gabala platība Lauksaimniecības teritorijā ir 5000 m2. Zemes vienība atrodas Ādažu lidlauka gaisa kuģu pacelšanās/nolaišanās 2 km sektorā (TIN15).
Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Zemes ierīcības likuma 7.panta pirmajā daļā noteikts, ka zemes ierīcības projektu un tā grozījumus izstrādā, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības.
Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 13.punkts noteic, ka, veidojot jaunas zemes vienības, nodrošina iespējas piekļūt tām no ceļa vai ielas.
Carnikavas novada domes 20.02.2019. saistošo noteikumu Nr. SN/2019/8 “Carnikavas novada teritorijas plānojums 2018.-2028.gadam” 10.punkts noteic, ka drīkst izmantot, tostarp, apbūvēt, tikai tādu zemesgabalu, kuram ir nodrošināta piekļūšana, t.i., zemesgabals robežojas ar pašvaldības ceļu, valsts autoceļu, kuram ir pieslēgums zemesgabalam, ielu vai laukumu vai piekļūšanu tam nodrošina zemesgrāmatā nostiprināts ceļa servitūts vismaz 4,5 m platumā.
Atbilstoši Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” un Carnikavas novada domes 20.02.2019. saistošo noteikumu Nr. SN/2019/8 “Carnikavas novada teritorijas plānojums 2018.-2028.gadam” prasībām nekustamā īpašuma “Vītoli”, Carnikavas pag., Ādažu nov., kadastra Nr. 80520051164, sastāvā esošo zemes vienību “Vītoli”, Carnikavas pag., Ādažu nov., kadastra apzīmējums 80520051164, nav iespējams sadalīt atbilstoši Iesniegumā norādītajam risinājumam. 
Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” 11.2. punkts noteic, ka, ja normatīvie akti nepieļauj projekta izstrādi, vietējā pašvaldība atsaka izsniegt projekta izstrādes nosacījumus, pieņemot attiecīgu lēmumu.

Ņemot vērā minēto un pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta trešo daļu, Zemes ierīcības likuma 7.panta pirmo daļu, Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 13.punktu, Carnikavas novada domes 2019.gada 20.februāra saistošo noteikumu Nr.SN/2019/8 “Carnikavas novada teritorijas plānojums 2018.-2028.gadam” 10.punktu un Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” 11.2. punktu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Atteikt izsniegt nosacījumus zemes ierīcības projekta izstrādei nekustamā īpašuma "Vītoli", Carnikavas pag., Ādažu nov., kadastra Nr. 80520051164, sastāvā esošas zemes vienības "Vītoli", Carnikavas pag., Ādažu nov., kadastra apzīmējums 80520051164, sadalīšanai. 
2. Lēmumu var pārsūdzēt Administratīvajā rajona tiesā, Baldones ielā 1A, Rīgā, LV-1007, viena mēneša laikā no tā spēkā stāšanās dienas.



Pašvaldības domes priekšsēdētājs							G. Miglāns

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




